ПРЕДЛОГ ЗАКОНА

О ИЗМЕНАМА И ДОПУНАМА ЗАКОНА О ВАЗДУШНОМ САОБРАЋАЈУ

Члан 1.

У Закону о ваздушном саобраћају („Службени гласник РСˮ, бр. 73/10, 57/11, 93/12, 45/15, 66/15 - др. закон, 83/18 и 9/20), у члану 199. став 4. тачка 3) после речи: „ставаˮ додају се запета и речи: „а сразмерно времену проведеном на раду.ˮ.

После става 4. додаје се нови став 5, који гласи:

„У случају потребе посла, а услед наступања непредвиђених околности, оператер ваздухоплова је дужан да обавести чланове посаде о промени распореда радног времена, најмање 12 часова пре почетка дужности, водећи рачуна о поштовању прописаног одмора пре почетка летачке дужности.ˮ.

Досадашњи ст. 5. и 6. постају ст. 6. и 7.

Члан 2.

У члану 258. став 1. тачка 107) речи: „став 6ˮ замењују се речима: „став 7ˮ.

Члан 3.

У члану 260. став 1. тачка 72) речи: „став 5ˮ замењују се речима: „став 6ˮ.

Члан 4.

Овај закон ступа на снагу осмог дана од дана објављивања у „Службеном гласнику Републике Србијеˮ.